ઘણી બધી સમસ્યાનો જાતે જો જાગૃત વ્યક્તિ ફરિયાદ કરે તો કોર્પોરેશનના અધિકારીઓ ગંભીરતાપૂર્વક ફરિયાદ લઈને તેનો નિકાલ કરતા હોય છે. લોકોએ પણ જાગૃત થઇને આ પ્રયાસ કરવા જોઈએ. અમદાવાદ ડેવલપમેન્ટ અેન્ડ સિટીઝન વેલ્ફેર ગ્રૂપના ડે. ચેરમેન સંતોષ મિશ્રાએ જણાવ્યું કે અમે થોડાં વર્ષ પહેલાં વસ્ત્રાલ વિસ્તારની સમસ્યા માટે વોટ્સએપ ગ્રૂપની રચના કરી હતી તે વખતે વધુ લોકો જોડાયા ન હતા, પરંતુ આજે ૧૦૦થી વધુ લોકો ગ્રૂપમાં જોડાયા છે અને રોજની ચારથી પાંચ ફરિયાદ વોટ્સએપ દ્વારા અધિકારીઓને મોકલીએ છીએ અને અધિકારીઓ ઝડપી નિકાલ પણ કરી દે છે. કોઈ ફરિયાદ અધિકારીઓ ન સાંભળે તો અમે ઉચ્ચ અધિકારી કે પછી પ્રધાન સુધી રજૂઆત કરીએ છીએ.